《和戴石屏 其二》
宋代·王伯大

叫得神明力，挽回天地心。连朝被甘泽，既雨积重阴。

水满田高下，凉生秋浅深。老癃幸无死，一饱庆从今。

作者简介：（?—1253）福州人，字幼学，号留耕。宁宗嘉定七年进士。知临江军，赈荒有法。理宗朝历枢密副都承旨兼右司郎中，进对言天下大势，请帝反省，改善朝政，又极论边事。淳祐八年累官参知政事。寻罢知建宁府。